Φιλέτο κοτόπουλου με πικάντικο γλάσο ροδάκινου
Το κοτόπουλο με πικάντικο γλάσο ροδάκινου είναι μία από τις αγαπημένες μας καλοκαιρινές συνταγές!
4 φιλέτα από στήθος κοτόπουλου , 1 σκελίδα σκόρδο, λιωμένη , 150 γρ. μαρμελάδα ροδάκινο, 30 ml ελαιόλαδο , 30 ml σάλτσα σόγιας, κατά προτίμηση βιολογική , 30 γρ. μουστάρδα, κατά προτίμηση πικάντικη, 1 μικρή καυτερή πιπεριά, φρέσκια ή ξερή, ψιλοκομμένη (αν θέλουμε) ,  2 ροδάκινα, καθαρισμένα από φλούδα, κομμένα κυδωνάτα , αλάτι, πιπέρι φρεσκοτριμμένο
Για να φτιάξουμε το κοτόπουλο με πικάντικο γλάσο ροδάκινου, προθερμαίνουμε το φούρνο στους 190° C. Σε ένα μπολ ανακατεύουμε τη μαρμελάδα με τη σάλτσα σόγιας, το σκόρδο, τη μουστάρδα και την καυτερή πιπεριά. Σε αντικολλητικό τηγάνι σοτάρουμε στο ελαιόλαδο τα φιλέτα κοτόπουλου σε δυνατή φωτιά, για περίπου 2 λεπτά από κάθε μεριά,να αλλάξουν χρώμα.Τα βγάζουμε από το τηγάνι και τα αλείφουμε με το γλάσο (θα περισσέψει γλάσο). Τα βάζουμε σε ένα ταψάκι και τα ψήνουμε για περίπου 8 λεπτά ή μέχρι να γίνουν. Ελέγχουμε κόβοντας ένα φιλέτο σε ένα σημείο, για να δούμε ότι δεν βγάζει αίμα.Στο μεταξύ, στο ίδιο αντικολλητικό τηγάνι και χωρίς λιπαρή ουσία «ψήνουμε» τα ροδάκινα για 1 λεπτό από κάθε πλευρά. Στη συνέχεια, με πινέλο τα αλείφουμε όπως είναι στο τηγάνι με το γλάσο που περίσσεψε και συνεχίζουμε το ψήσιμο για περίπου 2 - 3 λεπτά ή μέχρι να μαλακώσουν.Σερβίρουμε τα φιλέτα κοτόπουλου μαζί με τα ροδάκινα και συνοδεύουμε με ρύζι στον ατμό.
Κοτόπουλο,Ροδάκινο